ဒူဆစ်မြို့နယ်

ဒူဆစ်မြို့နယ် (Khet Dusit) သည် ထိုင်းနိုင်ငံ၊ ဘန်ကောက်မြို့တော်ရှိ မြို့နယ် (ခေတ်) တစ်ခုဖြစ်သည်။ ၎င်းသည် ဘန်ကောက်မြို့တော်၏ နိုင်ငံရေးနှင့် အုပ်ချုပ်ရေးဆိုင်ရာ အရေးပါသည့် နေရာများစွာ တည်ရှိရာဒေသအဖြစ် ထင်ရှားသည်။

ဒူဆစ်မြို့နယ်သည် ထိုင်းနိုင်ငံ၏ နိုင်ငံတော် အုပ်ချုပ်ရေးဗဟိုချက်ဖြစ်ပြီး၊ ဤနေရာတွင် ထိုင်းလွှတ်တော်နှင့် ထိုင်းဘုရင်မင်းမြတ် နေထိုင်ရာ ဒူဆစ်နန်းတော်တို့ တည်ရှိသည်။ ဒူဆစ်မြို့နယ်ကို ရတနကောသိန္ဒြကျွန်းနှင့် ရာချာဒမ်နန်ရိပ်သာလမ်းဖြင့် ဆက်သွယ်ထားသည်။

ဒူဆစ်မြို့နယ်၏ အိမ်နီးချင်းခရိုင်များမှာ မြောက်ဘက်မှ စတင်၍ လက်ယာရစ်အတိုင်း Bang Sue၊ ဖယာထိုင်းမြို့နယ်၊ ရာချာထေဝီမြို့နယ်၊ ပထုမ်ဝန်မြို့နယ်၊ Pom Prap Sattru Phai၊ ဖရားနခွန်မြို့နယ်တို့ဖြစ်ပြီး၊ Chao Phraya မြစ်ကို ဖြတ်ကျော်၍ ဘန်ဖတ်မြို့နယ်တို့ ဖြစ်ကြပါသည်။

 အမည်အဓိပ္ပါယ် 
ဒူဆစ်မြို့နယ်၏ အမည်သည် ချူလာလောင်ကွန်းဘုရင်(ရာမ ၅) တည်ဆောက်ခဲ့သော ဒူဆစ်နန်းတော် (Dusit Palace) မှ ဆင်းသက်လာပါသည်။ "ဒူဆစ်" (Dusit - တုသိတ) ဟူသော စကားလုံးသည် ပါဠိဘာသာမှ ဆင်းသက်လာပြီး ဗုဒ္ဓဘာသာ စကြဝဠာဗေဒအရ ဘုံဘဝတစ်ခုဖြစ်သည့် "တုသိတာနတ်ဘုံ" ကို ရည်ညွှန်းပါသည်။ ယင်းဘုံသည် နတ်ပြည်ခြောက်ထပ်အနက် စတုတ္ထမြောက်ဘုံဖြစ်ပြီး ဘုရားအလောင်းများ နောက်ဆုံးဘဝ မရောက်မီ စံမြန်းရာဘုံဟု ယုံကြည်ကြသည်။ 

ဘုရင်မင်းမြတ်သည် မြို့ဟောင်း၏ ပြည့်ကျပ်မှုများမှ ကင်းဝေးသော သာယာလှပသည့် တော်ဝင်စံမြန်းရာနေရာသစ်တစ်ခုကို ဖန်တီးလိုသောကြောင့် ဤအမည်ကို ရွေးချယ်ခဲ့ခြင်း ဖြစ်သည်။

 သမိုင်း 
ဒူဆစ်မြို့နယ်ကို ဘုရင် ချူလာလောင်ကွန်းက ရတနကောသိန္ဒြကျွန်း၏ ကျဉ်းကျဉ်းကျဉ်းကျဉ်း အခြေအနေမှ လွတ်မြောက်လို၍ တည်ထောင်ခဲ့ခြင်း ဖြစ်သည်။ ဘုရင်သည် ၁၈၉၀ ပြည့်လွန်နှစ်များတွင် ဒူဆစ်နန်းတော် (Dusit Palace) ဟုခေါ်သော နန်းတော်အဆောက်အအုံအသစ်ကို စတင်တည်ဆောက်ခဲ့ပြီး၊ ယင်းနန်းတော်ဝင်းအတွင်း နေအိမ်များနှင့် အိမ်တော်အသစ်များစွာကို ဖြည်းဖြည်းချင်း ထပ်မံထည့်သွင်းခဲ့သည်။

ယင်းအဆောက်အအုံများတွင် ၁၉၀၀ ပြည့်နှစ်တွင် ကျွန်းသစ်ဖြင့် လုံးဝဆောက်လုပ်ခဲ့သော Vimanmek Mansion (ဗိမာန်မက်အိမ်တော်) လည်း ပါဝင်သည်။ ၎င်းကို တော်ဝင်နန်းတော်အဖြစ် အချိန်အတန်ကြာ အသုံးပြုခဲ့သော်လည်း ၁၉၀၈ ခုနှစ်တွင် စွန့်ပစ်ခဲ့သည်။ ၁၉၉၂ ခုနှစ်တွင် ပြန်လည်မွမ်းမံတည်ဆောက်ခဲ့ပြီး ၂၀၁၈ ခုနှစ်တွင် ပိတ်သိမ်းသည်အထိ အဓိက ခရီးသွားဆွဲဆောင်မှုတစ်ခု ဖြစ်ခဲ့သည်။ Amphorn Sathan Residential Hall (အမ်ဖွန် စဌာန် နေအိမ်တော်) ကို ၁၉၀၆ ခုနှစ်တွင် အပြီးသတ်တည်ဆောက်ခဲ့ပြီး ဘုရင်၏ အဓိက နေထိုင်ရာ နန်းတော် ဖြစ်လာခဲ့သည်။ နန်းတော်ကြီး (Grand Palace) မှ ဒူဆစ်နန်းတော်သို့ ဆက်သွယ်ထားသည့် လမ်းသည် နောက်ပိုင်းတွင် ရာချာဒမ်နန်ရိပ်သာလမ်း ဖြစ်လာခဲ့သည်။thumb|245x245px| ခရိုင်မြေပုံ

 သယ်ယူပို့ဆောင်ရေး 

 ရထား 
MRT (မြေအောက်ရထား) ၏ Bang Sue ဘူတာသည် ဒူဆစ်မြို့နယ်၏ အပြင်ဘက်၊ အရှေ့မြောက်ဘက်အစွန်နားရှိ ဘန်စိုးမြို့နယ်အတွင်းတွင် တည်ရှိသည်။

SRT (ပြည်နယ်ရထား) ၏ Yommarat ရထားမှတ်တိုင်သည် ဒူဆစ်နှင့် ရာချာထေဝီမြို့နယ်တို့၏ နယ်နိမိတ်ပေါ်တွင် တည်ရှိသည်။

SRT ၏ Sam Sen ရထားဘူတာသည် ဒူဆစ်နှင့် Phaya Thai ခရိုင်တို့၏ နယ်နိမိတ်ပေါ်တွင် တည်ရှိသည်။

 ရေပေါ်တက္ကစီများ 
မြို့နယ်တွင် Chao Phraya Express Boat လှေဆိပ်ခံများမှာ Thewet Pier ၊ Payap Pier ၊ Irrigation Dept. Pier ၊ Khaw Khai Ka Pier နှင့် Kiak Kai Pier တို့ရှိသည်။​

 အုပ်ချုပ်ရေး 
မြို့နယ်ကို ရပ်ကွက် (၅) ခု ခွဲထားသည်။
၁။ Dusit ดุสิตဒူဆစ် ၂။ Wachiraphayaban วชิรพยาบาลဝါချီရာဖယာဗန် ၃။ Suan Chitlada สวนจิตลดาဆွန်ချစ်လဒါ ၄။ Si Yaek Maha Nak สี่แยกมหานาคစီယက်မဟာနတ် ၅။ Thanon Nakhon Chai Siถนนนครไชยศรีထနွန်နခွန်ချိုင်စီ

 ဓာတ်ပုံများ 

 ကိုးကား 
ကဏ္ဍ:ဝီကီဒေတာရှိ ကိုဩဒိနိတ်များ

ကဏ္ဍ:ဘန်ကောက်မြို့၏ မြို့နယ်များ